Málþing Ís-Forsa " þekking og færni í barnaverndarstarfi " 24. febrúar 2009 Árlegt málþing og aðalfundur Ís-Forsa verður haldið 17. apríl 2009 . Málþingið hefst kl. 13 og stendur til kl. 16 og taka þá við aðalfundarstörf . Málþingið og aðalfundurinn verður haldið í stofu 103 í Háskólatorgi , Háskóla Íslands . Þema málþingsins að þessu sinni verður „ þekking og færni í barnaverndarstarfi " . Ís-Forsa er samtök um rannsóknir í félagsráðgjöf en þau voru stofnuð í apríl 2002 . Markmið Ís-Forsa er að : • skapa vettvang fyrir faglega umræðu um rannsóknir og þróunarstarf , • efla tengsl og samstarf félagsmanna , • efla þekkingu og færni félagsmanna til að leggja stund á rannsóknir , • bæta skilyrði fyrir rannsóknir og rannsóknarnám , • beita sér fyrir því að miðla þekkingu á rannsóknum og þróunarstarfi félagsráðgjafar á vettvangi , • stuðla að útgáfu og annars konar kynningu á rannsóknum í félagsráðgjöf , • stuðla að alþjóðlegu rannsóknar - og þróunarsamstarfi . Félagsmenn og aðrir sem áhuga hafa til að sækja málþingið , eru hvattir til að skrá hjá sér þessa dagsetningu . Nánari dagskrá verður birt á vefsíðu samtakana www.isforsa.net